Házi feladatok

1. feladat

Olvasson be egy gazdasági adatsort EXCEL-táblázatból, majd ellenőrizze az órán tanult bármelyik módszerrel, hogy
az adatok normális eloszlásúak-e.

Import

2. feladat

Sorolja föl azokat az eloszlásokat, amelyek valóságos adatokkal kapcsolatban
(tehát nem valószínűségszámítás tanulása közben) előkerültek. Mindegyikre mondjon példát, és ábrázolja a sűrűség- vagy az eloszlásfüggvényüket a paraméterek függvényében.

Manipulate,PDF, CDF

3. feladat

Két kampányoló politikus mindegyike három stratégia közül választhat:

1. Egy-egy napot tölt Bigtownban és Megalopolisban
2. Mind a két napot Bigtownban tölti
3. Mind a két napot Megalopolisban tölti.
Az I. politikus szempontjából a látogatás eredményeként kapott nettó szavazatnyereséget mutatja az alábbi kifizetési táblázat:

TableForm[A=1000{{1,2,4},{1,0,5},{0,1,-1}},TableHeadings->{Range[3],Range[3]}]

Melyik stratégiát fogják választani? Miután megoldottuk a feladatot kézzel, írjunk programot a dominált stratégiák felhasználásával. Listákkal dolgozzunk, ne elemekkel!

4. feladat

Az alábbi kifizetési táblázatban nincsenek dominált stratégiák. Határozzuk meg a nyeregpontot, vagyis ismét azt, hogy melyik játékos melyik stratégiát fogja játszani.

TableForm[A=1000{{-3,-2,6},{2,0,2},{5,-2,-4}},TableHeadings->{Range[3],Range[3]}]

Írjunk programot, amely meghatározza a nyeregpontot, amikor (mint ebben az esetben is) nem léteznek dominált stratégiák.

Hogyan tudnánk meghatározni programmal, hogy létezik-e nyeregpont? Vigyázat, a 4. feladat sokkal könnyebb!